ArtKvart

Izložba „Guvernerova palača – na početku novog početka“ na Korzu
2024-09-24 - 2024-10-08 | Korzo, postamenti
Na dvadeset plakata postavljenih na postamentima na Korzu prikazuje se povijest Guvernerove palače – od stare palače izgrađene 1780. godine, između Korza i današnje Adamićeve ulice, do otvorenja nove Guvernerove palače 1896. godine, pa sve do današnjih dana, kada je nekadašnja Guvernerova palača sjedište Pomorskog i povijesnog muzeja Hrvatskog primorja Rijeka. Izložba prikazuje promjene koje je palača doživjela tijekom svoje 128 godina duge povijesti, te njezinu transformaciju iz političke u kulturnu funkciju. Predstojeća obnova Guvernerove palače prva je sveobuhvatna obnova nakon 86 godina, od posljednje obnove 1938. godine, kada je Rijeka bila pod talijanskom vlašću. Autorica izložbe je Antonella Vlaše.

Zajednica Talijana Rijeka: koncert Aljoše Jurinića
2024-09-23 19:00 - 22:00 (Europe/Zagreb) | Palača Modello
Program koncerta je sljedeći:
L. Farrenc: Air russe varié, Op. 17; F. Chopin: Sonata br. 2 u b-molu, Op. 35 (Grave, Scherzo, Marche funèbre: Lento, Finale: Presto); D. Pejačević: Život cvijeća, Op. 19; S. Prokofjev: Sonata br. 3 u a-molu, Op. 28 (Andante – Allegro, Tema con variazioni, Allegro, ma non troppo).
Hvaljen kao „iznenađujuće suptilan i vizionarski pijanist“ s „rijetkim spojem šarma i majstorstva“, hrvatski pijanist Aljoša Jurinić etablirao se kao laureat najprestižnijih svjetskih pijanističkih natjecanja. Nakon pobjede na Međunarodnom natjecanju Robert Schumann 2012. u skladateljevom rodnom gradu Zwickauu, bio je laureat na Pijanističkom natjecanju Queen Elisabeth 2016. i Međunarodnom pijanističkom natjecanju u Leedsu 2018., kao i finalist na Međunarodnom pijanističkom natjecanju Chopin 2015. u Varšavi.

Art-kino: Dani Rajka Grlića
2024-09-23 - 2024-09-29 | Art-kino
Dani Rajka Grlića održavaju se od 23. do 29. rujna u Art-kinu i na Sveučilištu u Rijeci. Program uključuje retrospektivu Grlićevih filmova, premijeru njegovog novog filma „Svemu dođe kraj“ te dodjelu počasnog doktorata Sveučilišta u Rijeci.

Upisi u 46. generaciju Škole glume Ri Teatra
2024-09-22 17:00 - 19:00 | Kulturni centar Kalvarija
Ri Teatar organizira 46. Školu glume za uzrast iznad 17 godina koja će se odvijati u Kulturnom centru Kalvarija. Škola će trajati 4 mjeseca, od listopada 2024. do siječnja 2025., te će se održavati subotom i nedjeljom, a povremeno i radnim danom (prema dogovoru). Početak je predviđen za 5. listopada 2024., a diplomska predstava će biti izvedena sredinom siječnja 2025.
Upisi nisu audicija i nije potrebno pripremiti ništa, a o detaljima, točnim terminima i svemu ostalome će se saznati upravo tada, na samim upisima! Dodatne informacije mogu se dobiti na tel. 051/375-866, gsm. 091/253-8991 ili e-mail: ri.teatar@ri.t-com.hr

Park prirode Ričina: Plaža na Ričini s radionicama, šetnjom i koncertom
2024-09-22 16:00 - 21:00 | Ružićeva 22, Rijeka
Plaža na Ričini donosi doslovnu plažu, ali i niz radionica, umjetničkih radova, vođenih šetnji, zajedničko kuhanje i glazbeni program. S mentoricom Luanom Lujić na radionici „Dišjiva Ričina“ od 16 sati će se istraživati mirisi urbanog toka Rječine tijekom tematske šetnje. Skupljeni materijal – predmeti, komadići, prašina, zemlja i bilje – obradit će se tradicionalnom, prirodnom tehnikom ekstrakcije mirisnih tvari. Na istoj će lokaciji u 17 sati započeti radionica „Kako su prali naši stari“ – izrada prirodnog deterdženta koristeći bršljan i sapuniku. Nova u nizu izrazito posjećenih kritičkih urbanističkih šetnji pod vodstvom Društva arhitekata Rijeka posvećena je urbanističkom pogledu na Rječinu, a započet će na platou Konta u 16 sati. Za radionice, kao i šetnju, prijave su obavezne putem prijavnice. Na samoj plaži u Ružićevoj ulici posjetitelji su pozvani slušati i biti uz Rječinu, družiti se, pripremiti vlastiti piknik ili donijeti igre, zajednički kuhati te upoznati umjetničke radove Akademije primijenjenih umjetnosti. Za kraj programa, s početkom u 20 sati započet će glazbena senzacija s primjesama elektronike i jazza, direktno koristeći zvučnu sliku Rječine i okolne prirode. Radi se o performansu umjetnika Ive Vicića i suradnika, koji će žubor rijeke pretvoriti u jedinstveni koncert.

17 godina „Peek & Poke“
2024-09-21 20:30 - 23:30 | Peek&Poke
Ove godine rođendan će biti obilježen uz elemente japanske kulture, domaće pivo, bezalkoholna pića i tortu. Događaj će se održati u subotu, 21. rujna, s početkom u 20:30 sati u prostoru „Peek&Poke“. Ulaz je slobodan, a posjetitelji će imati priliku kupiti suvenire ili donirati sredstva za podršku daljnjem radu muzeja.

Art-kino: „Kako se poseksati“
2024-09-21 20:00 - 22:00, 2024-09-19 18:00 - 20:00, 2024-09-17 20:00 - 22:00 | Art-kino
Od 15. rujna na repertoaru je tinejdžerska drama „Kako se poseksati“, redateljice Molly Manning Walker, nagrađena na festivalu u Cannesu. Film prati tri tinejdžerke na putovanju odrastanja koje bi trebalo biti njihovo najbolje ljeto u životu.

„POD HITNO NA HITNU“ [KEREKESH TEATAR]
2024-09-21 20:00 - 22:00 | HKD, Ul. Strossmayerova 1, Rijeka, 51000
Ulaznice iznose 14 eura i dostupne su na sljedećoj poveznici.

Art-kino: „Kinds of Kindness“
2024-09-21 17:00 - 19:00, 2024-09-20 18:00 - 20:00, 2024-09-18 20:00 - 22:00 | Art-kino
Od 14. rujna prikazuje se i film „Kinds of Kindness“, novi projekt oskarovaca Yorgosa Lanthimosa i Emme Stone. Film, premijerno prikazan na filmskom festivalu u Cannesu, gdje je Jesse Plemons osvojio nagradu za najboljeg glumca, donosi triptih priču o ljudima koji pokušavaju pronaći kontrolu nad svojim životima.

30. Festival orgulja Heferer na Cresu
2024-09-21 | Župna crkva, Cres

Galerija O.K.: „Bez naziva/Plač“ Bojane Guberac
2024-09-20 20:00 - 23:00 | Galerija O.K., Krešimirova ulica 26a, Rijeka, 51000
Ekranizacija audiovizualnog performansa „Bez naziva/Plač“, autorice Bojane Guberac.

Slučajno kino: „Na vodi“ Gorana Devića na parkiralištu Delta
2024-09-20 20:00 - 22:00 | parkiralište Delta
U suradnji s Urbanim separeom, u sklopu Kina uz Ričinu i projekta Park prirode Ričina, na parkiralištu Delta bit će prikazan nagrađivan dokumentarni film „Na vodi“, redatelja Gorana Devića (Hrvatska, 2018., 79′).

Park prirode Ričina: „Šumarak“ s radionicom i filmskom projekcijom
2024-09-20 16:00 - 22:00 | Delta
Radi se o petoj u nizu postaja putujuće zelene oaze koju Urbani separe povodom Europskog tjedna mobilnosti seli centrom Rijeke. Uz uživanje u mirisnom bilju, krošnjama i zvučnoj instalaciji, program donosi i niz aktivnosti. Radionica izrade ljekovitih biljnih preparata udruge Eterico započet će u 17 sati, a prijave se zaprimaju putem prijavnice. S početkom u 20 sati, u suradnji s Liburnia Film Festivalom i brendom Patagonia, održat će se projekcija filmova „Blue Heart of Europe“ (40 min.) redatelja Brittona Caillouttea te „Na vodi“ (79 min.) redatelja Gorana Devića. Riječ je o dokumentarnim filmovima koji iz različitih perspektiva govore o povijesti, ali i budućnosti rijeka Balkana. Za dolazak na projekcije prijava nije potrebna.

Akcija uoči Nacionalnog dana borbe protiv nasilja nad ženama: „Prestanite štititi silovatelje!“ u 14 gradova
2024-09-20 09:30 - 12:00 | Gradska ura, Rijeka
Povodom Nacionalnog dana borbe protiv nasilja nad ženama, skreće se pozornost na ozbiljne propuste sustava koji doprinose kontinuiranom nasilju nad ženama.

HNK Ivan pl. Zajc - premijera komorne opere „Napudraj joj lice“
2024-09-20 00:00, 2024-09-18 00:00 | HNK Ivan pl. Zajc, Verdijeva ul. bb, Rijeka, 51000
Više informacija nalazi se na sljedećoj poveznici.

Otvorenje samostalne izložbe „Iscrtana stvarnost“ Vedrana Ružića
2024-09-19 - 2024-10-06 | Galerija Artsada, Volosko
„Izložba ‘Iscrtana stvarnost’ Vedrana Ružića nudi svjež i kritički osvrt na svakodnevne objekte i prostore, ujedno pružajući suptilnu, ali snažnu kritiku suvremenog potrošačkog društva. Kroz sofisticirano korištenje različitih medija – od rapidografa i akrila na platnu do keramike – Ružić stvara intrigantne vizualne narative u kojima naizgled banalni predmeti i situacije postaju glavni nositelji značenja.” mag.art. Matea Bakotić.
Izložba „Iscrtana stvarnost“ ostaje otvorena do 6. listopada, a moguće ju je posjetiti u radno vrijeme galerije od četvrtka do nedjelje od 10 do 14 sati ili kontaktiranjem na e-mail adresu info@galerija-artsada.hr. Izložba je prodajnog karaktera.

Izložba „Normandija“ Žarka Vijatovića
2024-09-19 - 2024-10-02 | Galerija Principij
Izložba „Normandija“ ostaje otvorena do 2. listopada i može se razgledati radnim danom od 10 do 13 i od 17 do 20 sati, a subotom od 10 do 13 sati. Nedjeljom i praznikom galerija je zatvorena.

„Rendez-vous au cinéma“ u riječkom Art-kinu
2024-09-19 - 2024-09-29 | Art-kino
U četvrtak, 19. rujna, diljem Hrvatske započinje program „Rendez-vous au cinéma“ koji već deset godina donosi vrijedne antologijske i nove naslove bogate francuske kinematografije u nezavisna kina.
U Rijeci će premijerno biti prikazana komedija „Drugi čin“ u režiji Quentina Dupieuxa, s glumačkom postavom koju predvode Léa Seydoux, Louis Garrel i Vincent Lindon. Program dalje nudi raskošnu obiteljsku fantaziju „Široko i Kraljevstvo vjetrova“ Benoîta Chieuxa (Dječja kuća, 19. rujna), klasični filmski naslov „400 udaraca“ Françoisa Truffauta (Dječja kuća, 20. rujna), te herojsko-komičnu priču iz Drugog svjetskog rata Gérarda Ouryja „Velika pustolovina“ (Art-kino, 22. rujna). Krajem mjeseca slijedi drama „Sitnice koje život znače“ Claudea Sauteta (Art-kino, 29. rujna), ali i novi dokumentarni film „Godine super osmice“ u režiji nobelovke Annie Ernaux i Davida Ernaux-Briota (Art-kino, 28. rujna).

14. VLADIMIR FILM FESTIVAL
2024-09-19 - 2024-09-22 | Fažana, Pula, Vodnjan, Brijuni
Vladimir film festival – vodeća europska manifestacija koja promiče domaće i inozemno audiovizualno skateboarding stvaralaštvo, ove će godine svoje četrnaesto izdanje održati od 19. do 22. rujna 2024. Festival je to koji u četiri dana promijeni četiri lokacije koje uglavnom pretvara u kino na otvorenom i pop-up galerije, a iz matične Fažane seli i u okolicu: Pulu, Vodnjan i Nacionalni park Brijune.

The Black Room u Palachu
2024-09-18 20:00 - 23:30 | Klub Palach, Rijeka
Za koncert The Black Room-a ulaznice u pretprodaji iznosi 12 eura, a na dan koncerta 15 eura. Mogu se kupiti putem sustava Entrio ili fizički u Dallas Music Shop Rijeka.

„PRIČA KOJA JE POSTALA TAJNA“ [UDRUGA PONTES]
2024-09-17 20:00 - 22:00 | HKD, Ul. Strossmayerova 1, Rijeka, 51000
Predstava za djecu.
Informacije u ulaznicama nalaze se na sljedećoj poveznici.

MUDHONEY U POGONU KULTURE
2024-09-16 20:00 - 23:30 | Pogon kulture, Rijeka
Cijena ulaznica u pretprodaji iznosi 27 eura, dok će na dan koncerta, ukoliko ih ostane, ulaznica koštati 31 euro. Prodajna mjesta su Dallas music shop Rijeka i Hangtime ticketing.

„AN EVENING WITH ERIC CLAPTON’S SONGS“ [IVAN PEŠUT]
2024-09-16 20:00 - 22:00 | HKD, Ul. Strossmayerova 1, Rijeka, 51000
Ovaj glazbeni događaj posebna je prilika za sve ljubitelje Claptonove glazbe da uživaju u njegovim svevremenskim hitovima u izvedbi vrhunskog gitarista Ivana Pešuta i njegovog benda. Koncertni repertoar obuhvatit će Claptonove najpoznatije skladbe, uključujući legendarni MTV unplugged, kao i najveće hitove iz ranijih faza karijere ovog ikonskog gitariste. Pešutova interpretacija poznatih Claptonovih pjesama već je prošlih godina privukla veliku pažnju, a ovogodišnji koncert obećava još jedno nezaboravno glazbeno iskustvo.
Ulaznice iznose 17 eura i dostupne su na sljedećoj poveznici.

Izložba „Pravednici među narodima – Hrvatska“ Branke Sömen
2024-09-16 - 2024-09-30 | atrij u HKD-u
Otvorenje izložbe „Pravednici među narodima – Hrvatska“ Branke Sömen održat će se u HKD-ovom atriju, 16. rujna u 18 sati.

IZLOŽBA „PRAVEDNICI MEĐU NARODIMA – HRVATSKA [BRANKA SÖMEN]“
2024-09-16 - 2024-09-30 | atrij u HKD-u
